open-index/open-wikipedia-markdown huggingface dataset:
Lost and Forgotten

**Lost and Forgotten** (בעברית: **אבוד ונשכח**) הוא שירו של הזמר פטר נאליץ', אשר ייצג את רוסיה באירוויזיון 2010 באוסלו. בחצי הגמר הראשון, הוא הופיע כשיר מספר 2 באותו הלילה אחרי השיר של מולדובה ולפני השיר של אסטוניה, ועלה לגמר מהמקום השביעי. בגמר סיים במקום ה-11 ולפניו סיימה אוקראינה במקום ה-10.

## יציאה לאור
השיר יצא בבכורה ב-30 באוקטובר 2009 במילק קלאב. הקלטת האולפן של השיר פורסמה באתר הרשמי של הזמר לאחר הזכייה בגמר הלאומי הרוסי.

## באירוויזיון
השיר נבחר מתוך 25 שירים שהוצגו בגמר הלאומי לבחירת הנציגות הרוסית לאירוויזיון 2010, שם זכה בתוצאה של 20.9% מקולות הצופים וחבר שופטים מקצועי.

בתחרות, השיר עלה לגמר מהמקום השביעי ובגמר סיים במקום ה-11, שם צבר 90 נקודות.

## מצעדים

## קישורים חיצוניים
* Official music video - YouTube
* EUROVISION 2010 - RUSSIA - BAND BY PETER NALITCH - Lost and forgotten (1semifinal)
* Peter Nalitch & Friends second rehearsal (impression) at the 2010 Eurovision Song Contest
* МКПН: Lost and forgotten (дачный unplugged)
## הערות שוליים

קטגוריה:שירי רוסיה באירוויזיון
קטגוריה:שירי אירוויזיון 2010
קטגוריה:שירי פולק רוק
פלאולוקסודון מנאידריינסיס

**פלאולוקסודון מנאידריינסיס** (שם מדעי: *Palaeoloxodon mnaidriensis*) הוא מין נכחד של פיל מהסוג פלאולוקסודון אשר חי רק באיים מלטה וסיציליה שבים התיכון.

מין זה נחשב לקרוב יחסית לפיל אסייתי. הוא התפתח מהמין האירואסייתי הגדול פיל ישר-חט שהגיע לגובה 4 מטרים ולמשקל 6–7 טונות. פיל זה עבר גמדיות איים כשעבר במהלך סוף עידן הקרח לאיי הים התיכון. האי היה נטול הטורפים והכיל צמחייה מועטה, מה שהוביל לגמדיותו. הוא התקטן ב-90% מגודלו והגיע לגובה של 1.8-2 מטרים ולמשקל של 1,100 עד 1,800 ק"ג בלבד. עם זאת הוא היה בעל החיים הכי גדול באיים בהם חי.

שרידיו של פיל זה התגלו באזור המקדשים המגליתיים במלטה בשנת 1870. תושבי המקום חשבו שמדובר בעצמות ענקיים והקימו סביבם אבני מגלית. לצידו נמצא מין קרוב - פלאולוקסודון פלקונרי.

## קישורים חיצוניים

קטגוריה:בעלי חיים שתוארו ב-1874
קטגוריה:טקסונים שתוארו בידי אנדרו ליית אדמס
קטגוריה:פיליים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
היפופוטם מלטזי

**היפופוטם מלטזי** (שם מדעי: *Hippopotamus melitensis*) הוא מין נכחד של היפופוטם קטן שהשתייך לסוג היפופוטם. הוא היה אנדמי לאי מלטה שבים התיכון במהלך הפליסטוקן ובדומה למיני היפופוטם דומים כמו היפופוטם כרתים גמדי והיפופוטם קפריסאי גמדי, עבר גמדיות איים.

היפופוטם זה החל להגר למלטה מיבשת אירופה לאחר האירוע המסיני בו התייבש הים התיכון ממרבית מימיו ועידד הגירה למרכזו. האי מלטה היה נטול טורפים, מה שמשך את ההיפופוטם ויצורים נוספים לאי עד שהים חזר ובידד אותו.

מרבית המאובנים שלו התגלו במערת אר דאלם שבדרום-מזרח מלטה, מערה מפורסמת בה נמצאו מינים רבים של יונקים גמדיים לרבות הפיל פליאולוקסודון פלקונרי ופליאולוקסודון מנאידריינסיס.

## קישורים חיצוניים

קטגוריה:היפופוטמיים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
קטגוריה:מכפילי פרסה שחיו בפלייסטוקן
קטגוריה:מאובני טקסונים שתוארו ב-1902
ייל (מכונית)

**ייל** (באנגלית: **Yale (automobile)**) היא מכונית פתוחה בסגנון "Touring car"  בעלת 4–5 מושבים, מתוצרת יצרנית הרכב האמריקאי **Kirk Manufacturing** אשר יוצרה בשנת 1904 בעיר טולידו (אוהיו) במחוז לוקאס, במדינת אוהיו בארצות הברית.

## דגמים

* דגם מנוע 2 צילינדרים המפיק 16 כ"ס (מנוע קירור מים), 4 מושבים, מחיר היחידה עמד על 1,500 דולר (Model B).
* דגם מנוע 2 צילינדרים המפיק 16 כ"ס (מנוע קירור מים), 5 מושבים, (Model C).
* דגם מנוע 2 צילינדרים המפיק 12 כ"ס מסוג "Touring car" , מחיר היחידה נע בין 1,700 - 1,750 דולר (Model D).
* דגם מנוע 4 צילינדרים המפיק 30 כ"ס, מחיר היחידה עמד על 2,500 דולר.

## מכוניות עידן הפליז
עידן הפליז הוא מונח אמריקאי לתקופה המוקדמת של ייצור כלי הרכב, הקרוי על אביזרי הפליז הבולטים ששימשו בתקופה זו לחלקים כמו אורות ורדיאטורים. בדרך כלל מכוניות אילו שהיו קרויות בארצות הברית "Brass Era car" יוצרו בין השנים 1896 עד שנת 1915, תקופה שבה כלי רכב אלה היו בתצורת כרכרות נטולות סוסים.

דגם "ייל" הוא דגם אופייני לסגנון ה-"Brass Era car".

## תמונות

קובץ: 1903 Yale.jpg| "ייל" שנת 1903 (מודל קודם למודל שנת 1904) בתצורת 4 מושבים (Model A)



קובץ:Yale-auto 1905 logo.jpg | לוגו היצרן (שנת 1905)


## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1904
קטגוריה:מכוניות אמריקאיות
Mother's Little Helper

"**Mother's Little Helper**" (בעברית: **העוזר הקטן של אמא**) הוא שיר של להקת הרוק הבריטית הרולינג סטונז. השיר יצא לראשונה בממלכה המאוחדת בשנת 1966 ופתח את האלבום Aftermath. בארצות הברית יצא השיר כסינגל והגיע למקום השמיני במצעד הסינגלים בילבורד הוט 100. צד ב' של התקליט היה השיר "ליידי ג'יין" שהגיע למקום ה-24.

השיר עוסק בפופולריות הפתאומית שהייתה לתרופות הרגעה בקרב עקרות הבית, והסכנות שבלקיחת מנת יתר של תרופות או התמכרות. התרופות שהשיר עוסק בהן הן מפרובמט (מילטאון) או דיאזפאם (ואליום).

## מילים ולחן
את השיר "Mother's Little Helper" כתבו מיק ג'אגר וקית' ריצ'רדס. הוא הוקלט באולפן חברת תקליטי RCA בהוליווד שבקליפורניה במרץ 1966.

השיר מתחיל בשורה שמופיעה שוב כשורה אחרונה בפזמון החוזר.

לקראת סוף השיר נשלחת אזהרה לאמהות.

השיר מבוסס על אקורדים עממיים וריף גיטרה בסגנון מזרחי המזכיר צליל של סיטאר. הנגינה היא בשתי גיטרות סלייד בנות 12 מיתרים בביצוע בריאן ג'ונס וקית' ריצ'רדס.

## משתתפים
* מיק ג'אגר – שירה, כלי הקשה
* קית' ריצ'רדס – גיטרת סלייד 12 מיתרים, גיטרה אקוסטית, קולות רקע
* בריאן ג'ונס – גיטרת סלייד 12 מיתרים, גיטרה אקוסטית
* ביל ויימן – גיטרה בס
* צ'ארלי ווטס – תופים
* ג'ק ניטשה – Nitzsche-Phone

## מיקומי שיא

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי הרולינג סטונז
קטגוריה:שירים באנגלית
קטגוריה:שירים סאטיריים
קטגוריה:שירים שצונזרו על ידי ה-BBC
מכשפת

**מכשפת** (באנגלית: **Cursed**) היא סדרת טלוויזיה מסוגת פנטזיית דרמה המבוססת על קומיקס עתידי באותו השם שנכתב על ידי היוצרים פרנק מילר וטים וילר, שעלתה לשידור ב-17 ביולי 2020 בכל הפלטפורמות של שירות הזרמת המדיה "נטפליקס". ביולי 2021, נמסר על ביטולה של הסדרה.

## תקציר העלילה
הסדרה מתוארת כ"עיבוד מחודש של האגדה הארתוריאנית, המסופרת דרך עיניה של נימואה, נערה מסתורית המיועדת להפוך לגבירת האגם החזקה והטרגית. לאחר מות אמה, נימואה מוצאת שותף בלתי צפוי למסע בדמותו של ארתור, שכיר חרב צעיר, במסע למצוא את מרלין ולמסור לו חרב עתיקה. במהלך מסעה נימואה הופכת לסמל של אומץ ומרד נגד האבירים האדומים המפחידים, ולמלחמה נגד המלך אות׳ר".

נטפליקס תיארה את הסדרה כ"סיפור התבגרות שתמותיו מוכרות לזמננו אנו: השמדת עולם הטבע, טרור דתי, מלחמה חסרת טעם ומציאת האומץ לעמוד בפני הבלתי אפשרי".

## צוות השחקנים
### ראשי
* קתרין לנגפורד - **[[גבירת האגם|נימואה]]**
* דבון טרל - **[[המלך ארתור|ארתור]]**
* גוסטב סקארסגארד - **[[מרלין]]**
* דניאל שרמן - **[[סר לנסלוט דו לאק|הנזיר הבוכה / לנסלוט]]**
* סבסטיאן ארמסטו - המלך **אות'ר פנדרגון**
* לילי ניומארק - **פים**
* שלום ברון-פרנקלין - **[[מורגן לה פיי|איגריין / מורגנה]]**
* פיטר מולאן - **האב קרדן**
### משני
* מאט סטוקו - **האביר הירוק / גאוויין**
* אמילי קייטס - **הנזירה איריס**
* פולי ווקר - **ליידי לונט**, מלכת ריג'נט
* בילי ג'נקינס - **סנאי / פרסיבל**
* אדאקו אונונוגבו - **קאזה**
* קתרין ווקר - **לנור**, אמה של נימואה
* יוהנס האוקור יוהאנסון - **קאמבר**, מלך הקרח
* בלה דיין - **[[גוויניביר|חנית אדומה / גוויניביר]]
* [[סופיה אוקסנהאם]] - **אידיס**, בתו הבכורה של קאמבר
* [[ג'וג'ו מקארי]] - מוגוואן
* [[קלייב ראסל]] - **רוט**
* [[סופי הארקנס]] - **הנזירה סיליה**
* [[איידן נייט]] - **קאפס**
* [[אנדרו וויפ]] - **יוהאן**
* [[ניקולאי דנקר שמידט]] - **דוף**
* [[פיטר גינס]] - **סר אקטור'''

## הפקה
ב-28 במרץ 2018, הוכרז שנטפליקס הזמינה מההפקה עונה ראשונה בת עשרה פרקים. הסדרה מבוססת על רומן גרפי באותו השם מאת פרנק מילר וטום וילר שהוכרז עצמו שבוע לפני כן וצפוי לצאת לאור במהלך שנת 2019. בנוסף, נודע כי וילר יכתוב את עלילת הרומן ומילר יאייר אותו. בנוסף ליצירת העיבוד הטלוויזיוני, מילר ווילר עתידים גם להפיק את הסדרה. ב-12 בספטמבר 2018 הוכרז כי המפיקה והבמאית זטנה פואנטס אמורה לביים ולשמש כמפיקה בפועל עבור שני פרקיה הראשונים של הסדרה; ושקתרין לנגפורד לוהקה לתפקיד הראשי. במרץ 2019 הוכרז שדבון טרל, גוסטב סקארסגרד, פיטר מולאן, לילי ניוארק, שלום ברון-פרנקלין, דניאל שרמן, סבסטיאן ארמסטו, אמילי קואטס ובילי ג'נקינס הצטרפו לצוות השחקנים.

בינואר 2019, בניית הסטים על אדמות צבאיות שלא נעשה בהן שימוש בדיפקאט שבבריטניה החלה. הכנת הסטים עבור הצילומים התעתדה להימשך עד מרץ 2019, כשאז הצילומים התעתדו להתחיל ולהימשך עד ספטמבר 2019.

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה בריטיות
קטגוריה:סדרות נעורים בריטיות
קטגוריה:סדרות פנטזיה בריטיות
קטגוריה:סדרות טלוויזיה אמריקאיות שבוטלו מבלי שהעלילה הסתיימה
קטגוריה:סדרות טלוויזיה אמריקאיות שעלו לשידור בשנת 2020
כמה טוב שנפגשנו

**כמה טוב שנפגשנו** הוא אלבום סולו מספר 23 של הזמר החסידי אברהם פריד. האלבום יצא באוגוסט 2017 בחברת גל פז. חלק משירי האלבום הוקלטו במהלך אותה שנה במסגרת מספר הופעות שביצע פריד: הופעת האלבום היה באירוע הקיץ של עיתון בשבע בבריכת הסולטן. האלבום כולל מבחר שירים ישראלים של מוזיקאים אחרים. האלבום הולחן על ידי מנהלו המוזיקלי יובל סטופל. האלבום הגיע למעמד אלבום זהב על מכירות של למעלה מ-20,000 עותקים.

## רשימת הקטעים בדיסק

## השתתפו בהקלטות
*אברהם פריד - שירה

## קישורים חיצוניים
*כמה טוב שנפגשנו באתר Spotify
*מאיר טרבלסי, כמה טוב שנפגשנו! גם באלבום ישראלי, אתר שיא מיוזיק 9 באוגוסט 2017
*
*
*
* 

## הערות שוליים

קטגוריה:אלבומי אברהם פריד
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי מוזיקה יהודית
פושצ'ה-וודיציה

250px|ממוזער|שמאל|וילה אופיינית באחד מרחובות הכפר
250px|ממוזער|שמאל|גדות האגם הגדול
[250px|ממוזער|שמאל|[חשמלית במסילת היער הישנה]]
250px|ממוזער|שמאל|כנסיית סרפים הקדוש

**פושצ'ה-וודיציה** (באוקראינית: **Пуща-Водиця**) היא שכונה כפרית של קייב, השוכנת בפארק מיוער באותו שם. השכונה נמצאת בפינה הצפון-מערבית של שטח השיפוט של העיר קייב, ברובע אובולון, ומתאפיינת בבנייה נמוכה צמודת-קרקע ונפרדת משאר העיר. המקום מאכלס מספר בתי הבראה, פנימיות ודאצ'ות (וילה או בית קיץ לעשירים ובכירי שלטון). הפארק מיוער בעצי אורן ואלון, אשוח ואדר ומכיל אגמים, בהם גם חופי רחצה עירוניים.

## שם המקום
פושצ'ה הוא אזור מיוער. וודיציה מתייחס לנחל שזרם באזור עד המאה ה-19 ואינו קיים יותר כיום.

## היסטוריה
השטח המיוער השתייך למנזרים. בהוראת פיוטר הגדול מ-1724 הוגדר המקום כאזור ציד מלכותי. ב-1793 הועבר לרשות העיר קייב והתיישבות כפרית במקום מתועדת מן השנים 1794–1798. העברת השטח לרשות העיר שמה קץ לסכסוכים בין המנזרים על הבעלות על השטח וחלוקתו. חלקות נמכרו לבורגני העיר לשם הקמת בתי קיץ.

באמצע המאה ה-19 חלה תנופת פיתוח עם הקמת בתי מרגוע ובתי הבראה לחולי שחפת (סנטוריום). ב-1893 תוכננה תוכנית הכפר בשטח 2,700 מטר מרובע, עם שבעה רחובות אורך, אותם חוצים 16 רחובות רוחב ממוספרים ברוח הרעיון של "עיר גנים". הבעלות על הקרקע נותרה בידי מועצת העיר, שהחכירה מגרשים לתקופות ארוכות לבודדים.

דרך אזור זה פרצו כוחות הצבא האדום ב-6 בנובמבר 1943 אל עבר העיר קייב, במסגרת קרב דנייפר.

ב-1981 קיבל הכפר מעמד של יישוב עירוני וב-2002 הוכלל בשטח רובע אובולון של קייב.

## הפארק
הפארק המיוער מקיף 11.73 דונם ובו שני אגמים לאורך ערוץ הנהר קוטורקי. בפארק גני שעשועים, חופי רחצה ומתקני ספורט. יער פושצ'ה-וודיציה משתרע מעבר לגבולות הפארק המוכרז.

## תחבורה
באופן יוצא דופן לעיר קייב, רחובות הכפר מסודרים ברשת רחובות שתי וערב, הכוללת שבע שדרות אורך אותן חוצים 16 רחובות רוחב, כאשר רחובות הרוחב הקצרים ממוספרים.

את המקום משרת קו החשמלית הוותיק ביותר בקייב שעדיין פעיל, קו 12. המסילות הונחו ב-1900 והמערכת חושמלה ב-1904. הקרוניות האדומות, בעלות המראה העתיק הייחודי, נעות בקצב של אחת ל-10–30 דקות ומחברות את פושצ'ה-וודיציה לאזור פודיל. כן מחובר הכפר בשירות אוטובוסים לתחנת הרכבת התחתית של קייב "אקדמצ'ייקו".

## כנסיית סרפים הקדוש מסרוב

במרכז הכפר ניצבת כנסיית סרפים הקדוש מסרוב (Церква св. Серафима Саровського). ראשיתה בתהארגנות בעלי הווילות מ-1903. הכנסייה נבנתה מעץ לפי תכנונו של האדריכל ולדיסלב גורודצקי בין השנים 1908 ל-1910. הכנסייה שוקמה ב-1992, לאחר שסבלה הרס ממלחמת האזרחים ברוסיה דרך שנות השלטון הקומוניסטי ומלחמת העולם השנייה. ב-2007 נערך במקום שיפוץ מקיף.

## קישורים חיצוניים

* אתר תיירותי
* ארכוב של אתר האינטרנט הראשון של הקהילה המקומית
* על הפארק

קטגוריה:קייב: גאוגרפיה
בריאן קונייצקו

**בריאן ג'וזף קוניצקו** (באנגלית: **Bryan Joseph Konietzko**; נולד ב-1 ביוני 1975) הוא במאי אנימציה, סופר, מפיק ומוזיקאי אמריקאי. הוא ידוע בעיקר בתור יוצר שותף ומפיק של סדרות הטלוויזיה אווטאר: כשף האוויר האחרון והאגדה של קורה.

## קריירה
קונייצקו עבד כמעצב דמויות עבור סדרת הטלוויזיה איש משפחה בסטודיו Film Roman וכעוזר במאי בסדרה המלך היל. הוא היה אמן סטוריבורד וארט דיירקטור בסדרת האנימציה של ניקלודיאון זים הפולש.

בין 2001 ל-2014, קונייצקו, יחד עם מייקל דנטה דימרטינו, עסק בעיקר בכתיבה והפקה של סדרת האנימציה אווטאר: כשף האוויר האחרון וסדרת ההמשך שלה האגדה של קורה עבור ניקלודיאון.

החל משנת 2015 קונייצקו עבד על כתיבת ואיור סדרת רומן גרפי מסוגת המדע הבדיוני בשם "Threadworlds", שאמור לצאת לאור בעתיד אם כי אין תאריך שחרור.

בנוסף לכך, קונייצקו עוסק גם בצילום, ויש לו להקה בשם "Ginormous" איתה הוציא כמה אלבומים, כולל "Our Ancestors' Intense Love Affair" ("פרשת האהבה האינטנסיבית של אבותינו") ו־"At Night, Under Artificial Light" ("בלילה, תחת אור מלאכותי").

בספטמבר 2018 הוכרז כי קונייצקו ודימרטינו ישמשו כמפיקים וכמפיקים בפועל של סדרת הלייב-אקשן הקרובה של נטפליקס המבוססת על אווטאר: כשף האוויר האחרון.

## חיים אישיים
קונייצקו סיים את לימודיו בבית הספר התיכון רוזוול ברוסוול, ג'ורג'יה, צפון אטלנטה, ואז המשיך לתואר ראשון בבית הספר לעיצוב ברוד איילנד בשנת 1998.
הוא מתגורר בלוס אנג'לס בקליפורניה עם אשתו ליסה.

## קישורים חיצוניים

* 

## הערות שוליים

קטגוריה:מפיקי קולנוע אמריקאים
קטגוריה:אנימטורים אמריקאים
קטגוריה:בוגרי בית הספר לעיצוב של רוד איילנד
קטגוריה:אווטאר (סדרת טלוויזיה)
קטגוריה:האגדה של קורה
קטגוריה:אווטאר: כשף האוויר האחרון (זיכיון)
קטגוריה:אמריקאים שנולדו ב-1975
הפוליטיקאי

**הפוליטיקאי** (באנגלית: **The Politician**) היא סדרה דרמה-קומית סאטירית אמריקאית שנוצרה על ידי היוצרים ראיין מרפי, בראד פלצ'וק ואיאן ברנן, עבור שירות הזרמת המדיה נטפליקס. עונתה הראשונה של הסדרה עלתה לשידור ב-27 בספטמבר 2019. עונתה השנייה של הסדרה עלתה לשידור ב-19 ביוני 2020.

## תקציר העלילה
הסדרה מספרת את סיפורו של פייטון הובארט, תלמיד תיכון הלומד בתיכון המקומי בסנטה ברברה השלווה, השואף לעלות לגדולה פוליטית ולהיבחר ביום מן הימים לנשיאות ארצות הברית, ולהביא לאורך עונותיה את המרוצים הפוליטיים בהן דמותו מעורבת.

בעונה הראשונה, על מנת להגשים את חלומו, פייטון מוכרח להתחיל מהשלב הבסיסי ביותר ולעלות לצמרת הזירה הפוליטית הבוגדנית- הזירה הפוליטית התיכונית.

בעונה השנייה, פייטון, כעת סטודנט באוניברסיטת ניו יורק, מחליט להתמודד על מושב בסנאט של מדינת ניו יורק נגד מנהיגת הרוב הדמוקרטי המכהנת, דידי סטנדיש.

## שחקנים ודמויות

## הפקה
### פיתוח
ב-5 בפברואר 2018 הוכרז כי "נטפליקס" הזמינה מההפקה שתי עונות. ההזמנה הגיעה לאחר מלחמת הצעות בה היו מעורבים "הולו ו"אמזון פריים וידאו". הסדרה נוצרה על ידי בראד פלצ'וק, איאן ברנן וראיין מרפי, שאף מפיקים אותה לצדו של בן פלאט. חברות הפקה המעורבות בהפקת הסדרה הן "Fox 21 Television Studios" ו-"Ryan Murphy Productions".

### ליהוק
לצד ההכרזה על הפקת הסדרה, אושר שהשחקן בן פלאט יככב בתפקיד ראשי בסדרה וכי ברברה סטרייסנד וגווינת' פלטרו מנהלות משא ומתן על תפקידים ראשיים בסדרה. ב-16 ביולי 2018 הוכרז שזואי דויטש, לוסי בוינטון, לורה דרייפוס ורנה ג'ונס לוהקו לצוות השחקנים הראשי. ב-11 באוקטובר 2018 דווח שהשחקן דילן מקדרמוט הצטרף לצוות השחקנים. ב-4 בנובמבר 2018, סטרייסנד חשפה במהלך ריאיון ל"הניו יורקר" שהיא בחרה לדחות את התפקיד שהוצע לה בסדרה על מנת להמשיך לעבוד על אלבומה החדש "Walls), ושג'סיקה לאנג לוהקה לתפקיד שיועד לה. ב-3 בדצמבר 2018, מקדרמוט הודיע בריאיון לרדיו "Sirius XM" שג'נוארי ג'ונס לוהקה לדמותה של אשתו בסדרה. במרץ 2019 הוכרז שבט מידלר וג'ודית לייט יככבו בסדרה.

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2019
קטגוריה:סדרות קומדיה אמריקאיות
קטגוריה:תוכניות להט"ב אמריקאיות
פרקרוקוטיים

**פרקרוקוטיים** (שם מדעי: Percrocutidae) היא משפחה נכחדת בעלת שני סוגים של טורפים דמויי חתול שחיו באמצע המיוקן עד סוף תקופת הפליוקן ברחבי אפריקה, אירופה ואסיה.

חיות אלה הם קרובים של הצבועים החיים ובעבר הם גם שויכו למשפחה אך ב-1991 כמה חוקרים שייכו אותם למשפחה עצמאית המקובלת על חלק מהחוקרים בעוד אחרים סוברים שהם היו צבועים אמיתיים. אחרים משייכים אותם לחלק מהמשפחה הנכחדת סטנופלסיקטיים (Stenoplesictidae). בנוסף הם קרובים למשפחות טורפי מדגסקר ולנמיות.

מינים אלה היו גדולים מאוד ובעלי לסתות ומלתעות חזקות שנועדו לשבור עצמות והיו בעלות עוצמת נשיכה גבוהה מאוד. ייתכן שהיו טורפי-על או אולי אוכלי נבלות וייתכן שגם וגם בדומה לצבועים המודרניים. הגדול ביניהם היה הדינוקרוקוטה שהגיע לגובה 1.3-1.9 מטר ולמשקל של עד 300 קילוגרם.

## מיון
*משפחה **פרקרוקוטיים** (Percrocutidae) - נכחדה
**סוג דינוקרוקוטה (*Dinocrocuta*)	
***מין *D. algeriensis*
***מין *D. gigantea*
***מין *D. salonicae*
***מין *D. senyureki*
**סוג פרקרוקוטה (*Percrocuta*)
***מין *P. abessalomi*
***מין *P. carnifex*
***מין P. grandis
***מין P. leakeyi
***מין P. miocenica
***מין P. tobieni
***מין P. tungurensis
## קישורים חיצוניים

קטגוריה:בעלי חיים שתוארו ב-1991
קטגוריה:טקסונים שתוארו בידי לארס ורדלין
*
סטנופלסיקטיים

**סטנופלסיקטיים** (שם מדעי: Stenoplesictidae) היא משפחה נכחדת של דמויי חתול פרימיטיבים אשר חיו בעידן הקנוזואיקון בין תקופת האאוקן עד לאמצע המיוקן. כיום סוגים רבים ששויכו למשפחה זו משויכים לקבוצות אחרות.

משפחה זו סווגה לראשונה ב-1923 בהתבסס על הסוג סטנופלסיקטיס (*Stenoplesictis*) - טורף הדומה לגחן שחי באירופה ובחלק מאסיה במהלך המיוקן. במראהו הוא דמה לגחן ענקי שהגיע לאורך 1.3 מטרים ולמשקל 10 ק"ג. מינים נוספים בקבוצה היו בעלי מראה דומה ולסתות מעוצבות כמו אוכלי כל עד אוכלי בשר היפרקרניבורים או מסוקרניבורים.

כיום חלק מהחוקרים רואים במשפחה זו קבוצה פוליפילטיות שבה מינים דומים רבים אך חסרי קשר טקסונומי אמיתי.

## מיון
הסוגים הבאים שויכו למשפחה זו:
* *Africanictis*
* *Alagtsavbaatar*
* *Anictis*
* *Asiavorator*
* *Haplogale*
* *Mioprionodon*
* *Moghradictis*
* *Palaeoprionodon*
* פרואילורוס (*Proailurus*) - כיום משויך לראשוני החתוליים
* *Pseudictis*
* *Shandgolictis*
* *Stenogale*
* *Stenoplesictis*
* *Viretictis*

## קישורים חיצוניים

קטגוריה:דמויי-חתול פרהיסטוריים
קטגוריה:טורפים שחיו בפלאוגן
קטגוריה:טורפים שחיו במיוקן
לופוקייניים

**לופוקייניים** (שם מדעי: Lophocyonidae) היא משפחה נכחדת קטנה של טורפים דמויי חתול אשר חיו במהלך המיוקן באירופה. קרוביהם של בני משפחה נכחדת זו הם הנמיות החיות כיום באפריקה ודרום אירואסיה. משפחה זו סווגה לראשונה ב-1987.

במשפחה זו נכללים 4 סוגים אשר דומים מעט לגחניים או לצבועיים ואף לראקוניים ובעבר נכללו במשפחות אלה. כיום הם הופרדו בעיקר עקב מבנה הקצוות של חלק מהשיניים החותכות והטוחנות השטוחות שלהם. שיניים אלה שהיו שטוחות יחסית מעלים השערה שהיו ביניהם מינים אוכלי צמחים בחלקם או בעיקרם, דבר השונה מכל צבוע חי.

## סוגים
*סוג Euboictis
**מין Euboictis aliverensis	
*סוג Izmirictis
**מין Izmirictis cani	
*סוג Lophocyon
**מין Lophocyon carpathicus
**מין Lophocyon paraskevaidisi
*סוג Sivanasua
**מין Sivanasua moravica
**מין Sivanasua viverroides
## קישורים חיצוניים

קטגוריה:דמויי-חתול פרהיסטוריים
קטגוריה:יונקים שחיו במיוקן באירופה
קטגוריה:טורפים שחיו במיוקן
יחסי יפן–לבנון

**יחסי יפן–לבנון** הם היחסים הבילטרליים שבין יפן לבין הרפובליקה הלבנונית. שתי המדינות כוננו יחסים דיפלומטיים בנובמבר 1954. ליפן שגרירות בביירות וללבנון שגרירות בטוקיו.

## היסטוריה
שתי המדינות כוננו יחסים הדיפלומטיים בנובמבר 1954. באותה שנה פתחה יפן משלחת בלבנון, ושלוש שנים מאוחר יותר נפתחה משלחת לבנונית בטוקיו. בשנת 1959 שודרגו שתי המשלחות לשגרירויות.

בשנת 1986, משיקולי ביטחון, עברה השגרירות היפנית בביירות לדמשק, שם היא נשארה עד 1995, עת השגרירות שבה לביירות.

## סחר
בשנת 2018 ייצאה לבנון סחורות בשווי 2.06 מיליארד ין, וייבאה סחורות בשווי 38.3 מיליארד.

## תרבות
מלבד תוכנית מלגות והכשרת מומחים, מעניקה יפן מענקי תרבות. כאחד מהפרויקטים התרבותיים של שגרירויות יפן, נערך "יום יפן" בצור בנובמבר 2016. במרץ 2017 נערך מפגש היכרות עם הקראטה היפני. באוקטובר 2018 נערך בביירות קונצרט משותף של הקונסרבטוריון למוזיקה גבוהה והמתופפים של טייקו בשיתוף קרן יפן וגופים ציבוריים נוספים. כמו כן, בנובמבר אותה שנה התקיימה תערוכת תמונות יפנית.

## ראו גם
*יחסי יפן–כווית
*יחסי בנגלדש–לבנון

## קישורים חיצוניים

## קישורים חיצוניים
* יחסי יפן–לבנון, באתר משרד החוץ היפני

קטגוריה:ערכים ללא קטגוריות פיזיות - יחסי חוץ
מרק פיק

**מרק פיק** (בהונגרית: **Pick Márk**; סגד, 12 בדצמבר 1843 – סגד, 11 במאי 1892) היה תעשיין יהודי-הונגרי, יצרן סלמי בעל השם העולמי "פיק", מייסד מפעל פיק סגד.

## ביוגרפיה
מרק פיק נולד למשפחה יהודית בעיר סגד שבדרום הונגריה על שפת נהר הטיסה. למד מסחר והפך לסוחר תבואה. פיק פתח חנות בשנת 1869, שם החל להכין סלמי בכמה מקבצים של טון, בדומה לחנויות אחרות למסחר בדגן ופפריקה. בן עירו ובן תקופתו יאנוש קוטאני (שהיה צעיר מפיק ב-15 שנים) הלך כנראה בעקבות הצלחתו להצלחה משלו. בשנת 1883 הפריד את ייצור הסלמי משאר העסקים של פיק. בעיר הולדתו סגד החל לייצר סלמי חורף בעזרת בעלי מלאכה איטלקים. החברה החלה את הייצור השוטף שלה בשנת 1885, אשר בסוף המאה גדלה ל-25–30 קרונות רכבת בשנה. לאחר מותו המוקדם בשנת 1892 אלמנתו ניהלה את המפעל ובנו הגדול ינו הצטרף למפעל בשנת 1898. הוא קנה את מפעל סלמי הסמוך טיאני שפשט את הרגל, וכל הנדל"ן של המפעל לאורך גדת הנר הטיסה עבר לבעלות משפחת פיק. ינו פיק ביקש לבצע שינויים מהותיים בתהליך הייצור ולהשתמש בכלים מודרניים יותר. הוא היה בעל חוש מסחרי מפותח שהכיר בחשיבות הפרסום. סלמי החורף הפך למוצר העיקרי של החברה בעשור הראשון של המאה העשרים. בין שתי מלחמות העולם מפעל פיק הפך לאחד המפעלים החשובים ביותר בתעשיית המזון ההונגרית, והסלמי פיק הפך למותג עולמי. משנת 1906 ינו היה חבר בהנהלת החברה ומשנת 1934 ואילך ניהל אותה באופן עצמאי לבד עד להלאמתו בשנת 1948. ינו פיק נפטר בשנת 1968.

## פועלו למען הקהילה
מרק פיק ומשפחתו תרמו רבות לקהילה היהודית בסגד וגם להקמתו של בית הכנסת המפואר של סגד שנבנה אומנם בשנים 1900- 1902, לאחר מותו של מרק פיק, אך אלמנתו תרמה כסף לבנייתו ברוח צוואתו.

## לקריאה נוספת
*לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. Online elérés
*לקסיקון ביוגרפי הונגרי חדש  (כרך V P - S), העורך הראשי. László Markó, מועדון הספרים ההונגרי, בודפשט, 2004 
* The Jewish History of Pick Salami, Hungary’s Most Iconic Pork Product

## קישורים חיצוניים
* הלקסיקון ההונגרי לקורות חיים Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969

## הערות שוליים

קטגוריה:תעשיינים יהודים
קטגוריה:אנשי עסקים יהודים הונגרים
קטגוריה:סגד: אישים
קטגוריה:הונגרים שנולדו ב-1843
קטגוריה:נפטרים ב-1892
טינמו גמדי

**טינמו גמדי** (שם מדעי: *Taoniscus nanus*) הוא מין של עוף דרום אמריקאי המהווה את המין הקטן ביותר במשפחת הטינמיים והמין היחיד בסוג **Taoniscus**. הוא נחשב לפרימיטיבי יחסית ובניגוד לקרוביו הוא דווקא מסוגל לעוף אך לא בצורה מוצלחת במיוחד והוא פעיל על הקרקע רוב הזמן.

## מאפיינים
טינמו זה חי בטבע באמריקה הדרומית ברמות ה סראדו של בברזיל (במדינות: המחוז הפדרלי של ברזיל, גויאס, מינאס ז'ראיס, מאטו גרוסו דו סול, סאו פאולו ואולי גם בפרנה), בפרגוואי ובארגנטינה (באזור נהר ריו ברמז'ו ועד לצ'אקו או פורמוסה).

אורכו של הטינמו כ-14–16 ס"מ ומשקלו 43–46 גרם. הוא דומה במראהו לחוגלה ובעל נוצות חומות-בהירות מסורטטות ובעל גרון לבן ובטן לבנה. הרגליים צהובות ומותאמות לריצה והזנב והכנפיים הים יותר. על ראשו ישנו מעין "כתר" קטן ושחור. כמה מהפרטים במין זה נוטים להיות כהים יותר מאחרים, אולי כתוצאה מפיגימנטים והבדלים גנטיים קטנים.

עוף זה חי בערבות עשב ובתות עד לגובה של 1,000 מטר. הוא עוף ביישן החי לבד על הקרקע וניזון מזרעים ומחרקים ופרוקי רגליים שונים.

כיום הוא מצוי בסכנת הכחדה בטבע עקב פגיעות חקלאיות, פגיעה בבתי גידולו, ציד ושריפות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טינמאים
קטגוריה:עופות יחידים בסוגם

קטגוריה:ברזיל: עופות
קטגוריה:טקסונים שתוארו בידי קונרד יאקוב טמינק
קטגוריה:בעלי חיים בסראדו
מולרורניס

**מולרורניס** (שם מדעי: *Mullerornis*) הוא סוג של עוף גדול חסר יכולת תעופה ממשפחת האפיאורניים שהיה קרובם של האפיאורניס והוורומבי, הגדולים שבעופות מעולם. סוג זה חי במדגסקר בעת האחרונה עד שנכחד בידי האדם בסביבות שנת 1,200 עד 1,000 שנים לפני זמננו, בעת הגעת המלגשים למדגסקר.

הוא נמצא בחפירות בדרום-מרכז מדגסקר וסווג ב-1894. משמעות השם של העוף הוא "עוף מולר" - ע"ש החוקר הצרפתי גאורג מולר (Georges Muller) שנרצח ב-1892 בידי שודדים מבני סקאלבה (Sakalava people).

המולרורניס היה קטן בהרבה מהאפיאורניס הגדול. הוא דמה במראהו וגודלו ליען קטן או לאמו והגיע לגובה 2 מטרים ולמשקל של מעל 100 ק"ג. ככל הנראה הוא יצא בעת חשיכה בדומה לקרובו הקיווי אך ייתכן שהיה פעיל בשעות בין ערביים עקב אונות הראייה המקוטנות שלו אשר מנע ממנו לראות היטב בלילה. הוא היה יכול לרוץ במהירות בדומה ליען אך הדבר לא עזר לו נגד הציידים האנושיים שהגיעו למדגסקר.

### מיני הסוג
* Mullerornis betsilei
* Mullerornis agilis
* Mullerornis rudis
* Mullerornis grandis?

## קישורים חיצוניים

[ימין|ממוזער|שחזור של מולרורניס (מימין) לצד [וורומבי ואפיאורניס.]]

קטגוריה:אפיאורניים
קטגוריה:מאובני טקסונים שתוארו ב-1894
פרסי בחירת הנוער 2019

**טקס [[פרסי בחירת הנוער]] 2019** נערך ב-11 באוגוסט 2019 בשעה 2:00 לפנות בוקר לפי שעון ישראל. הפרס מציין את הישגי השנה בתחום המוזיקה, הקולנוע, הטלוויזיה, הספורט, האופנה, הקומדיה והאינטרנט, ומוכרע על ידי צופים בגילאי 13 ומעלה מרחבי ארצות הברית באמצעות אתרי מדיה חברתית שונים.

## מועמדויות
### בחירת הקולנוע

### בחירת הטלוויזיה

### בחירת המוזיקה

### בחירת הדיגיטל

### שונות

## קישורים חיצוניים

## הערות שוליים

בחירת הנוער
2019
בריאנה יידי

**בריאנה ניקול יידי** (באנגלית: **Breanna Nicole Yde**; נולדה ב-11 ביוני 2003) היא שחקנית וזמרת אמריקאית. התפרסמה בשל תפקידה בתור פרנקי האת'וויי בסדרה "משפחה נרדפת" (2015-2013), בזכות תפקידה כטומיקה בסדרה "רוק בבית הספר" (2018-2016) ובשל הופעתה בתור ג'ינה בסדרה "משמר מאליבו"  (2019-2018).

## קורות חיים
בריאנה יידי נולדה בסידני, ניו סאות' ויילס באוסטרליה. בגיל שנתיים היא עברה ללוס אנג'לס, קליפורניה; ויש לה אזרחות כפולה, הן של ארצות הברית והן של אוסטרליה. בשנת 2008, עברה למחוז סן דייגו, קליפורניה, והיא החלה לקחת שיעורי משחק ומוזיקה בשנה שלאחר מכן. היא ומשפחתה חזרו ללוס אנג'לס ב-2012 כדי לקדם את קריירת המשחק שלה.

## קריירה
בשנת 2009 קיבלה את תפקיד הראשון בסרט המתח "*Level 26: Dark Prophecy*" בדמותה של סיבי דארק בצעירותה. באותה שנה שיחק בסרט הקצר "*Social Studies*" בבימויה של שרה הופמן.

בשנת 2011, היא הופיעה בתפקיד אורח בפרק של סדרת הטלוויזיה "איך פגשתי את אמא". הי ביצעה הופעות משחק אחרות בפרסומות, בין היתר למקדונלד'ס, AT&T, טויוטה ואחרות. בשנת 2013, החלה לגלם את פרנקי האת'ווי בסדרה "משפחה נרדפת" במשך שתי עונות בניקלודיאון. ב-2014, היא הופיעה בסרט הטלוויזיה של ניקלודיאון, "*Santa Hunters"* .

בשנת 2016, היא החלה לככב בסדרה נוספת של ניקלודיאון, "רוק בבית הספר" המבוססת על הסרט מ-2003 בעל אותו השם. היא הייתה מועמדת בשנת 2017 לפרסי בחירת הילדים של ניקלודיאון לשחקנית האהובה ביותר על תפקידה בסדרה, אשר שודרה במשך שלוש עונות, והסתיימה ב-2018.

במהלך תקופתה ב"רוק בבית ספר", היה לה תפקיד חוזר כקולה של רוני אן בסדרת האנימציה של ניקלודיאון, "הרעשנים", והופיעה בסרט הטלוויזיה של ניקלודיאון, "*Escape from Mr. Lemoncello's Library"*  היא גם דיבבה את קולה של מריה הצעירה בסרט האנימציה, "*All I Want For Christmas Is You*" של מריה קארי ב-2017.

בשנת 2019, היא כיכבה בתפקיד ג'ינה בסדרה "משמר מאליבו"  בנטפליקס. שנה לאחר מכן, היא שבה והופיעה בתור ג'ינה בסרט ההמשך, "משמר מאליבו: הגל הבא", אשר שוחרר על ידי נטפליקס באוגוסט 2020.

בשנת 2019, יידי החלה לשתף פעולה עם כותב שירי הפופ, ג'סטין טרנטר, ובשנת 2020, היא הוציאה את סינגלי הבכורה שלה, "Stopped Buying Diamonds" ו-"BlindLife" (שניהם נכתבו בשיתוף עם טרנטר) דרך וורנר רקורדס.

בדצמבר 2021, היא כיכבה בתור סופיה לצד אידינה מנזל בהפקה הבימתית של "WILD: A Musical Becoming" שהועלתה בתיאטרון הרפרטוארי האמריקני בקיימברידג', מסצ'וסטס.

בשנת 2022, היא החלה לשחרר סינגלים חדשים מ-EP הבכורה שלה, "SEND HELP", שבו היא משמשת כמפיקה בפועל וככותבת השירים הראשית. ה-EP שוחרר ב-9 בספטמבר 2022 תחת חברת ההקלטות וורנר רקורדס.

## דיסקוגרפיה
### EP
* 2022: *SEND HELP*

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות-יוצרות אמריקאיות
קטגוריה:מהגרות מאוסטרליה לארצות הברית
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
המעגל (סרט)

**המעגל** (באנגלית: **The Circle**) הוא סרט קולנוע שיצא לאקרנים בשנת 2017. הסרט בוים על ידי ג׳יימס פונסולדט, ומבוסס על ספר המדע הבדיוני בעל אותו שם מאת דייב אגרס, שיצא לאור בשנת 2013 והיה לרב מכר. בסרט מככבים אמה ווטסון, טום הנקס וג'ון בויגה.

הסרט עוסק בסוגיה של חדירת הטכנולוגיה לחיי האנושות בעידן הרשתות החברתיות, באופן שהופך אותם לחסרי גבולות ושקופים לכל. 

הקרנת הבכורה של הסרט נערכה בפסטיבל הסרטים טרייבקה ב-26 באפריל 2017, והוא יצא לאקרנים ב-28 באפריל 2017. הוא זכה לביקורות שליליות אך הכניס 40 מיליון דולר ברחבי העולם מול תקציב של 18 מיליון דולר, והפך לסרט הרווחי ביותר של הבמאי פונסולדט.
## תקציר העלילה
מיי הולנד (אמה ווטסון) מתקבלת לעבודה בחברת "המעגל" בעקבות חברתה אנני (קארן גילאן). "המעגל" היא חברת טכנולוגיה ומדיה חברתית גדולה, המנוהלת על ידי אמון ביילי (טום הנקס).

"המעגל", היא מגה־חברת טכנולוגיה המפעילה רשת חברתית ומוכרת מוצרים נוספים המאפשרים מעקב מתמיד אחרי המשתמשים שלה. את החברה מוביל מנהל כריזמט אימון ביילי, שהמוטו שלו הוא: "לדעת זה טוב, אבל לדעת הכל זה טוב יותר". הוא מממש את החזון שלו באמצעות תוכנת מעקב ההופכת את חיי העובדים וחוויותיהם לזמינים לכל. בתחילת הסרט ביילי נואם בפני קהל עובדים והמעריצים שלו ואומר: "אנחנו נראה הכל ונדע הכל", "אין סודות, הכל פתוח, וכך נמצה את הפוטנציאל של הטבע האנושי". בסרט, גישתו הקיצונית של ביילי מאותגרת על ידי אלה השואפים לשמור על עולם מוסרי שיש בו גבולות.

## קישורים חיצוניים

* 

**ביקורות:**
* 
* 
* 

## הערות שוליים

קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2017
קטגוריה:סרטים המבוססים על רומנים אמריקאים
קטגוריה:סרטים עם מוזיקה מאת דני אלפמן
מכיירודוס

**מכיירודוס** (שם מדעי: *Machairodus*) הוא סוג נכחד של חתול מקבוצת השנחרבים אשר חי באירואסיה, אפריקה ואמריקה הצפונית במהלך סוף המיוקן עד לאמצע הפליסטוקן.

## מאפיינים
המכיירודוס סווג לראשונה ב-1832 בידי החוקר הגרמני יוהאן יקוב קאופ. המאובנים אותם סיווג היו ידועים כבר לז'ורז' קיווייה אך סווגו תחילה כמין של דוב ללא ייחוד. במשך הזמן החלו להתקבץ מאובנים רבים שלו אך עד לסוף המאה ה-19 החליטו לשייך כמה מהמאובנים לסוגי שנחרבים נפרדים כמו המגנתריאון וכן האמפימכיירודוס וההומותריום, אשר קיבל את שמו מהדמיון בינו לסוג זה.

המכיירודוס היה אחד הגדולים שבחתוליים. הוא הגיע לגובה מטר ולמשקל 100–240 ק"ג, דומה לאריה. המין *Machairodus horribilis* מסין היה דומה במשקלו לטיגריס, באזור 405 ק"ג ודמה מעט לסמילודון העצום מאמריקה. בדומה לסמילודון היו לו ניבים קדמיים ארוכים שבלטו החוצה מהגולגולת. אורך הגולגולת הגיע ל-40 ס"מ, מה שהופך אותה לארוכה שבכל החתוליים. עם זאת שאר השיניים היו דקות וחרוטיות יחסית ונועדו לדקירה ולא לשיסוף וחיתוך בשר.

ככל הנראה הוא היה טורף-על גדול שצד בחורשים ויערות וארב לטרף גדול כמו פילים, סוסיים, פריים וקרנפיים שונים שרעו בתחומי תפוצתו.

## קישורים חיצוניים

ממוזער|שחזור של היונק

קטגוריה:בעלי חיים שתוארו ב-1833
קטגוריה:שנחרבים
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:טקסונים שתוארו בידי יוהאן יקוב קאופ
קטגוריה:מאובני טקסונים שתוארו ב-1833
אגוסטין מרצ'סין

**אגוסטין פדריקו מרצ'סין** (בספרדית: **Agustín Federico Marchesín**; נולד ב-16 במרץ 1988) הוא כדורגלן ארגנטינאי המשחק בעמדת השוער בבוקה ג'וניורס ובנבחרת ארגנטינה.

## קריירת מועדונים
בשנת 2007 חתם מרצ'סין בקבוצת לנוס. ב-1 במרץ 2009, מרצ'סין ערך את הופעת הבכורה שלו בקבוצה בניצחון 0–2 על חימנסיה אי אסגרימה דה ג'וג'וי. ב-29 באפריל, הוא ערך את הופעת הבכורה שלו בגביע הליברטדורס במשחק נגד קראקס, משחק שנגמר בתיקו אחת. באותה העונה, מרצ'סין הפך לשוער הראשון של הקבוצה. בשנת 2013 זכה מרצ'סין עם לנוס בגביע סודאמריקנה, ואף פתח בשני משחקי הגמר שלה נגד פונטה פרטה הברזילאית.

בדצמבר 2014 מרצ'סין נמכר לסנטוס לגונה והחליף את השוער אוסבלדו סאנצ'ז, שפרש. בעונתו הראשונה בקבוצה, הוא זכה עימה בקלאוסורה ובאלוף האלופים.

ב-2 בדצמבר 2016 מכרה סנטוס לגונה את מרצ'סין לקלוב אמריקה. הוא זכה באליפות עם הקבוצה לאחר ניצחון 0–2 על קרוס אסול בסיכום שני המפגשים של גמר האפרטורה.

ב-31 ביולי 2019 קלוב אמריקה מכרה את מרצ'סין לפורטו.

ב-2 באוגוסט 2022 חתם בסלטה ויגו.

ב-10 בינואר 2024 חתם בגרמיו הברזילאית.

ב-20 בינואר 2025 חזר לארגנטינה וחתם בבוקה ג'וניורס.

## קריירה בינלאומית
ב-20 באוגוסט 2010 מרצ'סין זומן לראשונה לנבחרת הבוגרת של ארגנטינה למשחק ידידות נגד נבחרת ספרד. לעומת זאת, את הופעת הבכורה שלו במדים הלאומיים ערך במשחק ידידות נגד נבחרת ונצואלה, כשנכנס כמחליף במחצית השנייה ב-16 במרץ 2011, משחק שנגמר בניצחון 1–4.

בספטמבר 2014, מרצ'סין זכה לזימון נוסף לנבחרת לאחר ארבע שנות היעדרות. מאמן הנבחרת באותה התקופה, חרארדו מרטינו, זימן אותו לצמד משחקי הידידות נגד נבחרת ברזיל ונבחרת הונג קונג. הופעתו השנייה בנבחרת הייתה נגד אותה הונג קונג. לאחר מכן, הוא זומן לסגל הנבחרת לקופה אמריקה 2015, לאחר שהשוער מריאנו אנדוחר נפצע בידו במהלך הטורניר.

ב-15 בספטמבר 2017 זימן מאמן הנבחרת חורחה סמפאולי את מרצ'סין לצמד משחקי מוקדמות מונדיאל 2018 נגד נבחרת פרו ונבחרת אקוודור ב-2 וב-5 באוקטובר, בהתאמה. ב-14 בנובמבר מרצ'סין פתח לראשונה בהרכב הנבחרת בהפסד 4–2 לנבחרת ניגריה במסגרת משחק ידידות.

במאי 2019, מרצ'סין נכלל בסגל הנבחרת לקראת הקופה אמריקה 2019.

## תארים
### קבוצתיים
;לנוס
* גביע סודאמריקנה (1): 2013

;סנטוס לגונה
* הליגה המקסיקנית (1): קלאוסורה 2015
* אלוף האלופים (1): 2015

;קלוב אמריקה
* הליגה המקסיקנית (1): אפרטורה 2018
* הגביע המקסיקני (1): קלאוסורה 2019
* אלוף האלופים (1): 2019
**פורטו**
* אליפות פורטוגל: 2021/2022
* הגביע הפורטוגלי: 2021/2022
* הסופר קאפ הפורטוגלי: 2022

### בינלאומיים
;ארגנטינה
;* קופה אמריקה: 2021
## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני לנוס
קטגוריה:כדורגלני סנטוס לגונה
קטגוריה:כדורגלני קלוב אמריקה
קטגוריה:כדורגלני פורטו
קטגוריה:כדורגלני בוקה ג'וניורס
קטגוריה:כדורגלני סלטה ויגו
קטגוריה:כדורגלני גרמיו
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים ארגנטינאים במקסיקו
קטגוריה:ספורטאים זרים בפורטוגל
קטגוריה:ספורטאים ארגנטינאים בספרד
קטגוריה:ספורטאים זרים בברזיל
קטגוריה:ארגנטינאים שנולדו ב-1988
ג'ני אובצ'ארוב

**ג'ני אובצ'ארוב** (בשוודית: **Jenny Ovtcharov**; נולדה בשם **Jenny Mellström** ב-1 באוקטובר 1988) היא טניסאית שולחן שוודית.

## קריירה
אובצ'ארוב גדלה בעיר אומאו שבצפון שוודיה, שם החלה את קריירת טניס השולחן שלה. היא הייתה אלופת שוודיה בטניס שולחן בשנים 2002, 2003 ו-2004. היא שיחקה בנבחרת הנשים של שוודיה בטניס שולחן במשך 8 שנים.

## חיים אישיים
ב-2013 נישאה לטניסאי השולחן הגרמני דימיטרי אובצ'ארוב. ב-2016 נולדה לשניים בת.

## קישורים חיצוניים

## הערות שוליים

קטגוריה:שחקניות טניס שולחן שוודיות
קטגוריה:שוודיות שנולדו ב-1988
קטגוריה:שוודים שנולדו ב-1988
יחסי ניו זילנד – שווייץ

**יחסי ניו זילנד–שווייץ** הם היחסים הדיפלומטיים הרשמיים שבין **[[ניו זילנד]]** לבין **[[שווייץ|הקונפדרציה השווייצרית]]**.

## היסטוריה
באמצע המאה התשע עשרה היגרו השווייצרים הראשונים לניו זילנד. רובם חתרו למצוא זהב באיים והיגרו בשנות ה-60 של המאה ה-19.

שווייץ פתחה את הנציגות הראשונה שלה בניו זילנד - קונסוליה, ב-1912 באוקלנד. ב-1937 הועברה הקונסוליה לוולינגטון וב-1959 היא השתדרגה לרמת קונסוליה כללית. היחסים הדיפלומטיים הרשמיים שבין הקונפדרציה השווייצרית לניו זילנד כוננו ב-1962 ושווייץ שדרגה את הקונסוליה הכללית לדרג השגרירות. מלבד השגרירות, החזירה שווייץ את הקונסול שלה לאוקלנד. ניו זילנד לעומת זאת האמינה את שגרירותה שבבון, בירת גרמניה המערבית, על שווייץ. לאחר איחוד גרמניה עברה השגרירות לברלין והיא אמונה על שווייץ.

## שווייצרים בניו זילנד
בסוף שנת 2016 התגוררו בניו זילנד 6,925 שווייצרים, מה שהופך את הקהילה בניו זילנד לקהילה השנייה בגודלה באזור אוקיאניה לאחר הקהילה שבאוסטרליה.

## נציגויות דיפלומטיות
* ניו זילנד אינה מיוצגת בשווייץ בדרג השגרירות. ניו זילנד מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה. ניו זילנד האמינה את שגרירותה שבברלין, בירת גרמניה הסמוכה, על שווייץ.
* שווייץ מיוצגת בניו זילנד בדרג השגרירות באמצעות שגרירות שהיא מחזיקה בוולינגטון, בירת המדינה. שווייץ מיוצגת בניו זילנד גם בדרג הקונסולרי באמצעות קונסוליה רשמית שהיא מחזיקה בעיר אוקלנד.

## קישורים חיצוניים
* היחסים הבילטרליים שבין ניו זילנד לשווייץ, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אננקידיים

**אננקידיים** (שם מדעי: Anancidae) היא משפחת יונקים גדולים מסדרת הפילאים אשר חיו במשך המיוקן עד לסוף תקופת הפליסטוקן באירואסיה, אפריקה ואמריקה הצפונית. בעבר סיווגו רבים מהם למשפחת הגומפותריומיים. לשתי המשפחות חטים מוארכים ביותר הנוטים מטה כנראה כדי לעזור בחפירה אך הלסת של בני משפחה זו הייתה קצרה יותר והיו בעל מבנה שיניים מחוזק יותר.

משפחה זו נחשבת לקרובה מעט לפיליים ומיניהם דמו מעט לממותות ואולי גם כוסו בשיער. מבנה חטיהם המוזרים עזר להם לחפור בקרקעות כדי למצוא מזון באזורים יבשים או בביצות. הם נכחדו לפני 30,000 שנה, קצת לפני עידן הקרח האחרון.

## מיון
* אננקוס (*Anancus*)
* *Morrillia*
* *Paratetralophodon*
* *Pediolophodon*
* *Tetralophodon*
## קישורים חיצוניים

*
אוסטין A40 ספורט

**אוסטין A40 ספורט** (באנגלית: **Austin A40 Sports**) היא מכונית ספורט קבריולה מתוצרת יצרנית הרכב הבריטית **Austin Motor Company**  אשר יוצרה בין השנים 1950–1953 בבריטניה.

משנת 1952 **Austin Motor Company** הייתה בבעלות **[[British Motor Corporation]]**.

## "אוסטין A40 ספורט"

* דגם "אוסטין A40 ספורט" הוצג לראשונה בתערוכת המכוניות הבינלאומית בלונדון  בשנת 1949.
* ייצור דגם "אוסטין A40 ספורט" החל בנובמבר 1950 כמודל 1951.
* יוצרו 4,011 יחידות.
* 4 נוסעים (2+2).
* מנוע קדמי 1.2 ליטר.
* מנוע בנזין.
* מבנה גוף הרכב מאלומיניום.
* תאוצה בין 0–97 קמ"ש היא 25.6 שניות.
* מחיר היחידה בבריטניה עמד על 818 לירה שטרלינג (שנת 1950).
* מחיר היחידה בארצות הברית עמד על 2,200 דולר (שנת 1950).

## תמונות

קובץ:Austin A40Sports 3.jpg | "אוסטין A40 ספורט"
קובץ:Austin A40 Sports (1952) - 8040848997.jpg | "אוסטין A40 ספורט", שנת 1952
קובץ:Austin A40 Sports (1952) - 8040856380.jpg | "אוסטין A40 ספורט", שנת 1952
קובץ:1951 Austin A40 Sports (13713613815).jpg | "אוסטין A40 ספורט", שנת 1951
קובץ:Austin A40 Sports (1952) - 8040848803.jpg | "אוסטין A40 ספורט", שנת 1952
קובץ:Austin A40 Sports, built by Jensen (1952) (28755123450).jpg| "אוסטין A40 ספורט", שנת 1952
קובץ:Austin A40 Sports front.jpg | "אוסטין A40 ספורט"
קובץ:Austin A40 Sports, built by Jensen (1952) (29008829186).jpg | "אוסטין A40 ספורט", שנת 1952 - מבט לתוך הרכב
קובץ:Austin A40 Sports, built by Jensen (1952) (28936451702).jpg | "אוסטין A40 ספורט", שנת 1952 - מבט למנוע


## ראו גם
* אוסטין A40 דבון 
* אוסטין A40 קאנטרימן
* אוסטין A40 סמרסט  
* אוסטין A30
* אוסטין A40 פארינה
* אוסטין 12

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1950
קטגוריה:מכוניות ספורט
קטגוריה:מכוניות קבריולה
A40 ספורט
קטגוריה:כלי רכב בריטיים
מטרייה אווירית

**מטרייה אווירית** הוא מונח צבאי, שמשמעותו היא מתן הגנה אווירית לכוח צבאי (לרוב קרקעי, אך לעיתים גם ימי ואווירי) נגד תקיפות אוויריות. את המטרייה האווירית ניתן לספק הן על ידי כלי טיס בכוננות יירוט והן על ידי מערכות הגנה אווירית כגון טילי קרקע-אוויר (טק"א). מטרת המטרייה האווירית היא למנוע מכלי טיס של האויב (כגון מטוסי קרב, מסוקי קרב ואפילו כטב"מים חמושים או רחפני נפץ) לפגוע בכוח הצבאי.

במדינות להן יש חילות אוויר מתקדמים הנהנים מעליונות אווירית, המטרייה האווירית תסופק לרוב באמצעות מטוסי קרב בכוננות יירוט והרתעה אסטרטגית של הפלת כל כלי טיס שמאיים על המדינה. עם זאת, כלי טיס לא מספקים הגנה מפני ירי טילי קרקע-קרקע ולכן כדי לתת הגנה אווירית מלאה יש גם לפרוש סוללות יירוט טילים נייחות (כגון כיפת ברזל הישראלית או ה-MIM-104 פטריוט האמריקאי) או מתנייעות (כגון מגן גדעון הישראלית שנמצאת בפיתוח, או הפנציר-S1 הרוסית). מדינות ללא עליונות אווירית נוטות להתבסס על מערך טילי קרקע-אוויר לטווחים קצרים עד ארוכים ותותחי נ"מ לטווחים קצרים.

קטגוריה:טקטיקה צבאית
קטגוריה:תעופה צבאית
אוסטין A40 קאנטרימן

**אוסטין A40 קאנטרימן** (באנגלית: **Austin A40 Countryman**) היא מכונית סטיישן מתוצרת יצרנית הרכב הבריטית **Austin Motor Company**  אשר יוצרה בין השנים 1948–1956 בבריטניה.

משנת 1952 **Austin Motor Company** הייתה בבעלות **[[British Motor Corporation]]**.

## "אוסטין A40 קאנטרימן"

* 2 דלתות צד קדמיות + דלת אחורית מפוצלת ל-2 (נפתחת לצדדים).
* 6 נוסעים.
* מושב אחורי מתקפל.
* עומס - עד 500 ק"ג (בקיפול מושב אחורי).
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–97 קמ"ש היא 30.7 שניות.
* בנוסף, יוצרו דגמים דומים: מסחרי ו-טנדר.

## תמונות

קובץ:1953 Austin A40 (514884751).jpg| "אוסטין A40 קאנטרימן", שנת 1953
קובץ:1950 Austin A40 Devon Van (13713963214).jpg| "אוסטין A40 קאנטרימן", שנת 1950
קובץ:Austin A40 Countryman.jpg| "אוסטין A40 קאנטרימן"
קובץ:1953 Austin A40 (514884733).jpg| "אוסטין A40 קאנטרימן", שנת 1953
קובץ:ND-52-91 Austin A40 Countryman.jpg| "אוסטין A40 קאנטרימן"


## ראו גם
* אוסטין 10
* אוסטין A40 דבון 
* אוסטין A40 סמרסט   
* אוסטין A40 ספורט
* אוסטין A30
* אוסטין A40 פארינה
* אוסטין 12

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1948
קטגוריה:מכוניות סטיישן
A40 קאנטרימן
קטגוריה:כלי רכב בריטיים
דוד פרפקט

**דוּד פֶּרפקט** (באנגלית: **Dude Perfect**) הוא שמה של קבוצת בידור ספורטיבי פופולרית מפריסקו, טקסס, אשר מעלה סרטונים בקביעות ליוטיוב. חברי הקבוצה הם התאומים קובי וקורי קוטון, גארט הילברט, קודי ג'ונס וטיילר טוני, כולם שחקני כדורסל ושותפים לחדר בעת לימודיהם באוניברסיטת טקסס A&M. חברי הקבוצה מחזיקים במספר שיאי גינס רב. סרטוני היוטיוב שלהם צברו יחדיו מעל ל-13 מיליארד צפיות יחד ומעל 60 מיליון מנויים לערוץ המרכזי שלהם "Dude Perfect" אשר מציב אותו במקום הראשון ביוטיוב בערוצי ספורט (נכון לאוגוסט 2021) וה-18 בסך הכל.

## היסטוריה
חברי הקבוצה היו נוהגים לעשות תחרויות על כריכים בחצר האחורית אשר בסופו של דבר צולמו וסרטון של קליעות פעלולים בחווה של טוני הועלה ליוטיוב, שצבר 200,000 צפיות תוך שבוע בלבד. סרטון המשך ממחנה קיץ בחוות סקיי צבר כבר 18 מיליון צפיות, ודוד פרפקט פרסמו שיאמצו ילד בפרויקט Compassion International עבור כל 100,000 צפיות. בשלב זה כבר החלה מודעות של גופים גדולים יותר להצלחה ותוכנית E:60 של ESPN ביקשה לעשות עם הקבוצה צילום של זריקת פעלולים ארוכה שהניבה שיא עולם (בזמנו). לאחר הזריקה התארחו דוד פרפקט בחמש תוכניות שונות ב-ESPN.

לאחר ההצלחה עם ESPN שיתפו דוד פרפקט פעולה עם עשרות גופי ספורט מרכזיים, ספורטאים אלופי עולם ותוכניות טלוויזיה.

בשנת 2011 הוציאה קבוצת דוד פרפקט אפליקציות משחקים ל-iOS ואנדרואיד בשם "Dude Perfect". לאחר מכן הוציאו אפליקציית המשך בשם "Dude Perfect 2", ואת המשחקים "Endless Ducker" ו-"That's Lit". במקביל קורי קוטון הוציא לאור את ספרו "Go Big" על מהלכים שעשתה הקבוצה מתחילת הפעילות ועד המעבר לפרסום עולמי.

בשנת 2017 כתבה בפורבס טענה כי הם במקום ה-3 ברשימת בעלי השכר הגבוה בין כוכבי היוטיוב, עם 14 מיליון דולר.

בשנת 2019 נכנס ערוץ היוטיוב שלהם לעשירייה הפותחת של הערוצים הפופולריים ביותר, כאשר ברשותו למעלה מ-40 מיליון מנויים.

## קישורים חיצוניים

* 

## הערות שוליים

קטגוריה:ערוצי יוטיוב
קטגוריה:טקסס: תרבות
קטגוריה:קבוצות יוטיוב אמריקאיות
וונדר פטס

**וונדר פטס** (באנגלית: **Wonder Pets**) היא סדרת טלוויזיה אמריקאית לילדים. הסדרה שודרה לראשונה ב-3 במרץ 2006 בניקלודיאון. בישראל הסדרה שודרה לראשונה בשנת 2007 בניק ג'וניור. הסדרה היא בת 5 עונות ו-62 פרקים באורך 30 דקות כל אחד.

## עלילה
הסדרה עוסקת בשלוש חיות מחמד, שרקן צבגון אדום אוזן וברווזה שבכל פרק הם מטיילים מסביב לעולם במבצע הצלת החיות שזקוקות לעזרה.

## הדמויות הראשיות
* **ליני (Linny)** - שרקן ומנהיג של טאק ומינג-מינג. יש לו כובע כתום וגלימה כחולה.
* **טאק (Tuck)** - צב צעיר מתת-מין צבגון אדום-אוזן. הוא מתואר כרגיש עם קשר רגשי לדברים חיים וללב הקבוצה. יש לו כובע מלחים צרפתי לבן, גרביים כחולות וגלימה אדומה.
* **מינג-מינג (Ming-Ming)** - ברווזונת צעירה עם ביטחון יתר. יש לה קסדת טייס עור עם משקפיים וגלימה ירוקה.

## מדבבים
במאית הדיבוב בעברית הייתה אורנה כץ, ומפיקות הדיבוב של הסדרה היו יונית עוזרי מנחם (בין השנים 2007-2009) ויעל אללוף (משנת 2010).

## שידור

## קישורים חיצוניים
* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות
קטגוריה:ניק ג'וניור: תוכניות וסדרות
קטגוריה:ניק ג'וניור: תוכניות רכש
קטגוריה:סדרות טלוויזיה אמריקאיות בכיכובן של בובות
יחסי סיישל – קוריאה הצפונית

**יחסי סיישל–קוריאה הצפונית** מתייחס ליחסים הנוכחיים וההיסטוריים בין קוריאה הצפונית לסיישל. לאף אחת משתי המדינות אין שגרירות במדינה השנייה.

## היסטוריה
בין השנים 1977–2004 בזמן שלטונו של הנשיא פראנס אלברט רנה הסוציאליסטי, ממשלת סיישל - מדינה קטנה באיי האוקיינוס ההודי האפריקני - שמרה על קשרים הדוקים עם הרפובליקה הדמוקרטית של קוריאה, המכונה בדרך כלל צפון קוריאה. המדינה קיבלה סיוע התפתחותי משמעותי מצפון קוריאה כשחלק גדול משיתוף הפעולה היה צבאי. דוגמה לשיתוף פעולה צבאי בשנת 1983 הייתה פריסתם של 55 מדריכים ומתורגמנים צפון קוריאנים לסיוע לצבא סיישל.

בתקופת שלטונו ביקר הנשיא רנה בפיונגיאנג מספר פעמים ונפגש עם קים איל-סונג. במהלך פגישה אחת ב-1988, הוא הביע תמיכה באיחוד קוריאה, ותמך ברעיון הרפובליקה הקונפדרלית של קוריאה. בסוף אותו ביקור חתמו שתי המדינות על הסכם לשיתוף פעולה כלכלי.

בשנת 2012 הואשמה ממשלת סיישל (יחד עם זו של קיריבטי) במתן דרכונים לצפון קוריאנים המעורבים בהברחת נשק בלתי חוקית.

קטגוריה:ערכים ללא קטגוריות פיזיות - יחסי חוץ
אוסטין A40 דבון

**אוסטין A40 דבון** (באנגלית: **Austin A40 Devon**) היא מכונית משפחתית מתוצרת יצרנית הרכב הבריטית **Austin Motor Company**  אשר יוצרה בין השנים 1948–1956 בבריטניה ובניו זילנד.

משנת 1952 **Austin Motor Company** הייתה בבעלות **[[British Motor Corporation]]**.

## "אוסטין A40 דבון"

* דגם "אוסטין A40 דבון" הוצג לראשונה בתערוכת הרכב של פריז ב-22 באוגוסט 1947.
* יוצרו 456,544 יחידות.
* יוצרו 15,939 יחידות - 2 דלתות מדגם "Austin A40 Dorset" (דגם כמעט זהה לחלוטין, מלבד למבנה האחורי של גוף הרכב).
* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–80 קמ"ש היא 20.5 שניות.
* תאוצה בין 0–100 קמ"ש היא 33.6 שניות.
* דגם ה-"אוסטין A40 דבון" היה דגם ה"אוסטין" הראשון שתוכנן לאחר מלחמת העולם השנייה שהורכב בניו זילנד.

## תמונות

קובץ:1950 Austin A40 Devon (5279017119).jpg | "אוסטין A40 דבון", שנת 1950
קובץ:1950 Austin A40 Devon (5279017981).jpg | "אוסטין A40 דבון", שנת 1950
קובץ:Austin Devon (1887992611).jpg | "אוסטין A40 דבון"
קובץ:Austin Devon.jpg | "אוסטין A40 דבון"
קובץ:1950 Austin A40 Devon sedan (6333346821).jpg | "אוסטין A40 דבון", שנת 1950
קובץ:Austin A40 Devon (2566561214).jpg| "אוסטין A40 דבון"
קובץ:1950 Austin A40 Devon Saloon (16442922397).jpg| "אוסטין A40 דבון", שנת 1950
קובץ:Austin A40 Devon (15301299823).jpg| "אוסטין A40 דבון"


## ראו גם
* אוסטין A40 קאנטרימן
* אוסטין A40 ספורט
* אוסטין A40 סמרסט
* אוסטין A30
* אוסטין A40 פארינה
* אוסטין 12

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1947
קטגוריה:מכוניות סטיישן
A40
קטגוריה:כלי רכב בריטיים
קטגוריה:כלי רכב המיוצרים בניו זילנד
שדי

[ממוזער|[מגן דוד עם שמות הקודש. בין השמות השם **שדי**]]
**אֵל שַׁדַּי** או **שַׁדַּי** (בגלל איסור הגיית השם לבטלה מכונה לפעמים **שַׁקַּי** או **שין דלת יוד**) הוא אחד משמותיו של האל ביהדות. שם זה מוזכר מספר פעמים במקרא, והוא אחד משבעה שמות שאינם נמחקים.

## במקרא
ההופעה הראשונה של השם במקרא היא בפרשת לך לך, יהוה מתגלה לאברהם ואומר לו "אני אל שדי". בפרשת וארא אלוהים מתגלה למשה ואומר לו שלשלושת האבות התגלה בשם אל שדי ולא בשם "יהוה": 
זו הפעם האחרונה שמופיע בתורה השם "אל שדי". בסך הכל מופיע הצירוף "אל שדי" שבע פעמים בתנ"ך, חמש פעמים בספר בראשית, פעם אחת בספר שמות ופעם אחת בספר יחזקאל. השם "שדי" ללא "אל" מופיע 30 פעמים במקרא, 23 מהן בספר איוב, 3 בתורה ו-4 בשאר התנ"ך.

## פרשנות
* בתרגומי התנ"ך בדרך כלל לא תרגמו את השם שדי. בתרגום אונקלוס לתורה ותרגום יונתן לנביאים הושאר השם כפי שהוא במקור. בתרגום השבעים השם מתורגם בדרך כלל ל"אלוהים".
* בתלמוד הבבלי מובאת אגדה בשם ריש לקיש לפרש את השם "אל שדי": בשעה שברא הקב"ה את הים היה מרחיב והולך עד שגער בו הקב"ה ויבשו. לפי אגדה זו אלוהים נקרא אל שדי מכיוון שאמר לעולם די. בפרקי דרבי אליעזר מופיעה אגדה זו לגבי בריאת השמיים.
* לפי פירוש רש"י לתורה פירוש השם הוא "שיש די" באלוהותו לכל הבריות.
* הרמב"ם כתב שפירוש "שדי" הוא שאינו צריך בקיום המציאות אלא די לו במציאות עצמו.
* בפירוש האבן עזרא לתורה בשם רב שמואל הנגיד, נכתב שהמילה "שדי" פירושה חזק ותקיף מלשון שודד.
* הרלב"ג כתב שפירוש השם שדי הוא "שדי במציאותו להמציא הנמצאות".

## במחקר
חוקרי המקרא העלו מספר השערות על מקור השם שדי. החוקר ארנסט קנאף  סבר שמקורו מהמילה שדה, והוא בא לציין את שמו של אל המדבר. לפי תאוריה של ויליאם פוקסוול אולברייט מקור השם הוא במילה האכדית **שַׁאדּוּ** שפירושה הר, ומשמעות השם היא "אל ההרים". השערה אחרת מקשרת את שדי לשד, במשמעות של אלת פריון של העיר אור (אור כשדים) איננה המתוארת לרוב עם חזה(שד) חשוף, ומשרתיה הם שדים(הנקראים לילו). נפתלי הרץ טור-סיני קישר את השם עם המילה הארמית "שָדִי" שפירושה זרק או ירה, ומשמעות השם לפיו היא האל המשליך חיצי ברק ורעם.

ייתכן גם, ששדי המקראי נגזר מן המילה הערבית משורש ש-ד-ד (ش د د) בהגיית: אישטדה (شْتَدَّ) בהוראת להיות תקיף, להחמיר, להתעצם.

## שמות תאופוריים
השם "אל-שדי", שלא כשאר חלק משמות אלוהי ישראל אינו מתועד בכתב האכדי ולא בחיתי ומקורו לכאורה - סתום, ומשויך לרובד הקדום שבכינויי האלוהות הישראלית ומצוי בשמותיהם של ישראלים מן השלוחה המצרית-ישראלית-הקדומה, דוגמה לכך מופיעה בשמות התאופוריים **צורישדי**, **עמישדי** ו**שדיאור** - שלושתם מאבות הנשיאים במדבר, מהדור שיצא ממצרים.

## בליטורגיה
את השם שדי נוהגים לכתוב על המזוזה מבחוץ כסגולה לשמירה, מכיוון ששדי הוא ראשי תיבות **ש**ומר **ד**לתות **י**שראל. גם בתפילין מקובל לראות את הש' שחקוקה על תפילין של ראש ביחד עם קשרי התפילין כיוצרים את האותיות "שדי". בעל חסד לאברהם כתב שלפני קיום ברית מילה האדם נחשב כשד, וכאשר מקיים את הברית נוספת לו י' שהופכת את ה"שד" ל"שדי".

## ראו גם
* יהוה
* אלוהים (יהדות)
* קול המון כקול שדי

## לקריאה נוספת
* 
*  

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שמות של אלוהים ביהדות
קטגוריה:אלים בתנ"ך